Diari Oficial de la Generalitat Valenciana


Sumari del DOGV 7661, del 19-11-2015 (2015/9396)

RESOLUCIÓ de 5 de novembre de 2015, del conseller d'Hisenda i Model Econòmic, sobre delegació de competències de contractació de productes tecnològics per a l'Agència de Seguretat i Resposta a les Emergències, en la Sotssecretaria de Presidència de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7661

Data del DOGV
:   19-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9396


Data del document
:   05-11-2015

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 5 de novembre de 2015, del conseller d'Hisenda i Model Econòmic, sobre delegació de competències de contractació de productes tecnològics per a l'Agència de Seguretat i Resposta a les Emergències, en la Sotssecretaria de Presidència de la Generalitat. [2015/9396]  
El Decret 153/2015, de 18 de setembre, del Consell, pel qual s'aprova el Reglament Orgànic i Funcional de la Conselleria d'Hisenda i Model Econòmic, estableix l'estructura orgànica i competencial d'aquesta conselleria, i en concret en l'article 32 determina que la Direcció General de Tecnologies de la Informació i les Comunicacions assumeix les competències per a l'Administració de la Generalitat i els seus organismes autònoms, en matèria de modernització de l'administració, seguretat de la informació, planificació, coordinació, autorització i control de les tecnologies de la informació, les telecomunicacions i comunicacions corporatives i la teleadministració de la Generalitat.  
  
D'altra banda, el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, de conformitat amb els seus articles 1 i 6, atribueix les competències en matèria d'emergències a la Presidència de la Generalitat, a través de l'Agència de Seguretat i Resposta a les Emergències, prevista i regulada així mateix en el Decret 151/2015, de 18 de setembre, del Consell, pel qual aprova el Reglament Orgànic i Funcional de la Presidència de la Generalitat.  
Per això, cal compatibilitzar la distribució actual de competències amb la imprescindible adequació de determinades funcions encomanades a la Presidència de la Generalitat, a través de l'Agència de Seguretat i Resposta a les Emergències, en matèria de gestió de les situacions d'emergència, a fi d'aconseguir una major economia i agilitat en la tramitació d'expedients que redunde a millorar la qualitat en la prestació dels serveis públics. Així doncs, tenint en compte les consideracions anteriors, es creu convenient efectuar la present delegació de competències.  
Per tot això, de conformitat amb el que estableix l'article 13 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i de conformitat amb l'article 63 de la Llei 5/1983, de 30 de desembre, del Consell, resolc:  
  
Únic  
Delegar en la persona titular de la Sotssecretaria de Presidència de la Generalitat, les competències com a òrgan de contractació per a contractes relatius al sistema de gestió integrada d'emergències i comunicacions pel telèfon d'emergències 112 de la Comunitat Valenciana, i per als contractes de subministrament i serveis associats de terminals de radiocomunicacions TETRA d'utilització en la Xarxa COMDES per a l'Agència de Seguretat i Resposta a les Emergències.  
  
  
DISPOSICIONS ADDICIONALS  
  
Primera. De la constància expressa de la delegació  
En totes les resolucions que s'adopten i en els contractes que es formalitzen en virtut de delegació, és farà constar expressament el que estableix l'article 63 de la Llei 5/1983, del Consell, i l'article 13 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
  
Segona. De l'avocació i de la revocació  
Les delegacions de competències que es disposen en la present resolució no seran obstacle perquè l'òrgan delegatori puga avocar el coneixement o la resolució dels assumptes que considere oportuns, i podrà, així mateix, revocar-los en qualsevol moment de conformitat amb el que estableix l'article 63.5 de la Llei 5/1983, de Consell, i els articles 13 i concordants de la mencionada Llei 30/1992.  
  
Tercera. De la revocació d'anteriors delegacions  
Queden revocades les delegacions que s'oposen al que estableix la present resolució.  
  
  
DISPOSICIÓ FINAL  
  
Única  
La present resolució entrarà en vigor l'endemà de la publicació en el Diari Oficial de la Comunitat Valenciana.  
  
València, 5 de novembre de 2015.- El conseller d'Hisenda i Model Econòmic: Vicent Soler i Marco.